Хааһах хостооһуна

(сиэр-туом туруоруутун сценарийа)

Саха Өрөспүүбүлүкэтин култуураҕа уонна духуобунай сайдыыга министиэристибэтэДьокуускайдааҕы А.Д. Макарова аатынан культура уонна искусство колледжа

Дьокуускай, 2024

**Хааһах хостооһуна (сиэр-туом туруоруутун сценарийа)** / Саха Өрөспүүбүлүкэтин култуураҕа уонна духуобунай сайдыыга министиэристибэтэ, Дьокуускайдааҕы А. Д. Макарова аатынан культура уонна искусство колледжа ; хомуйан оҥордулар В. В. Мыреева, М. Н. Винокуров ; сценарийы суруйуу А.В. Ершова; видеоҕа устуу, монтаж И.А. Семенов, М. М. Бережнов ; тыаһы-ууһу таҥыы С. П. Олесов, Р. А. Борисов ; компьютерга таҥыы М.А. Слепцова. - Дьокуускай : ЯККиИ, 2024. - 8 с.

Хомуйан оҥордулар М. Н. Винокуров, В. В. Мыреева.

Сценарийы суруйуу А.В. Ершова.

Видеоҕа устуу, монтаж И.А. Семенов, М. М. Бережнов, А.С. Рожин.

Тыаһы-ууһу таҥыы С. П. Олесов, Р. А. Борисов.

Компьютерга таҥыы М.А. Слепцова.

СЦЕНАРИЙ

**«Хааһах хостооһунун сиэрэ-туома»**

**Оруолларга:**

Ааныс, 52 саастаах – Попова Настя

Маайыс, 50 саастаах – Сокольникова Виолетта

Кэтириис, кийиит дьахтар, 28 саастаах – Андреева Таисия

Күннэй, 10 саастаах – Петрова Валерия

Икки орто саастаах эр дьоннор – Иванов Аман, Мартынов Өркөн

Туттуллар тэриллэр: улахан сундуук, кыыс сүктэн кэлбит энньэ таҥаһа, оҕуруолаах мөһөөччүк, бүргэс, эт хааһаҕа, чыпчаххай.

*Уот хараҥа*

*Балаҕан иһэ, уот аргыый сырдыыр. Маайыс малааһын кэнниттэн сылайан, тиритэн олорор. Кэтириис киирэр.*

**Кэтириис:** Һуу, абытай.

**Маайыс:** Дьэ, итии күн үүммүт эбит.

**Кэтириис:** Оннук. Дьэ, мааны баай кийиит кэлбит.

**Маайыс:** Ээһэ...

**Кэтириис:** Халыыма сүөһу уоннуута үһү.

**Маайыс:** Оннук. Дьэ, улахан халыым.

*Ааныс киирэр. Икки эр киһи сундуугу көтөҕөн киирэллэр.*

**Ааныс:** Манна ууруҥ.

*Эр дьон сундуугу киллэрэн балаҕан ортотугар уураллар.*

**Бастакы эр киһи:** Өссө тугу киллэрэбит?

**Ааныс:** Бүттэ. Мантан ыла барыта чып кистэлэҥинэн.

*Эр дьон тахсар.*

**Маайыс:** Бу кэмнэргэ, уон сыллааҕыта Маайыска хааһаҕын өр да хостообуппут.

**Маайыс:** Ээ, кырдьык оннук этэ дуо?

**Ааныс:** Дьэ, оннук этэ.

*Дьиэ таһыгар Күннэй кыыс ийэтин ыҥырар саҥата иһиллэр.*

**Күннэй:** Ийээ…

**Маайыс:** Тугуй?

**Күннэй:** Ханна бааргын?

**Маайыс:** Кэл-кэл, манна баарбын.

*Күннэй киирэн кэлэр.*

**Күннэй:** Мин эмиэ көрүөхпүн баҕарабын!

**Кэтириис:** Дьэ, хааһаҕа улахан эбит.

**Ааныс:** Бүргэскин бэлэмнээбитиҥ дуо?

**Маайыс:** Бэлэмнээн. Чэ, көрүөххэ, хостуохха.

*Сундуугу арыйаллар. Бары көрөллөр. Күннэй сундуук иһигэр төбөтүн уган көрөр.*

**Күннэй:** Аата элбэҕин! Бу барыта киниэнэ дуо?

**Маайыс:** Тойуом, улаханнык саҥарыма, элбэҕи ыйытыма.

**Ааныс:** Элбэҕи ыйыппат куолута.

**Кэтириис:** Оннук.

*Ааныс сундуук түөрт муннугуттан оҕуруо ылан сиргэ ыһар. Бары үөрэ түһэллэр. Ыксыы-ыксыы хомуйбутунан бараллар.*

**Ааныс:** Тарҕаттыбыт.

**Күннэй:** Оҕуруо, оҕуруо!

**Кэтириис:** Тыый!

**Ааныс:** Туҥэттибит.

**Кэтириис:** Эчи учугэйин!

**Ааныс:** Ыллылар. Угуннулар.

**Күннэй:** Аата үчүгэйин!

**Маайыс:** Күндү оҕуруо эбит.

**Кэтириис:** Маанытыын!

**Ааныс:** Оннук.

**Күннэй:** Күн курдук күлүмүрдүүр!

*Кэтириис оҕуруолары ылан хомуйар. Күннэй оҕуруо көрдүү-көрдүү балаҕан иһигэр сүүрэкэлиир. Ааныс уонна Маайыс сон хостууллар.*

**Кэтириис:** Күлүмүрдээн түһэн кэрэтин.

*Сону ороон эргим-ургум тутан көрөллөр.*

**Ааныс:** Кыргыттар, көрүҥ эрэ. Тэллэҕэ, кытыыта барыта буобура тириитэ эбит.

**Кэтириис:** Тириитэ үчүгэйиэн.

**Маайыс:** Дьэ, мааны. Баай кийиит кэлбит.

**Күннэй:** Барыта оҕуруо дии!

*Кэтириис сааһылаан уурар. Иккис соннорун хостууллар*.

**Маайыс:** О-о! Көрүҥ эрэ, халтан сон. Сукунаннан тигиллибит эбит. Оһуорун көрүҥ.

**Кэтириис:** Сиигэ бэрт эбит!

**Ааныс:** Хотуой, бу барча диэн буолар. Үрүҥ көмүс саптаах, өрүллүбүт солко таҥас.

**Күннэй:** Наһаа үчүгэй дии!

**Кэтириис:** Дьэ, оннук.

*Кэтириис сааһылаан уурар. Икки халадаай хостууллар. Маҥан халадаайы соһуйа көрөллөр.*

**Күннэй:** Һаа….

**Ааныс:** Тыый, курууһубаннан киэргэтиллибит мааны халадаай!

**Кэтириис:** Уааай, олус маанытык көстөр!

**Маайыс:** Эчи үчүгэйиин! Көрүҥ эрэ, муус тимэхтээх эбит ди.

**Ааныс:** Бэртээхэй халадаай!

*Кэтириис халадаайы бэйэтигэр тутан көрөр. Ааныс халадаай иһин көрөр.*

**Кэтириис:** Эчи кэрэтин!

**Күннэй:** Мин маннык халадаайы хаһан даҕаны көрбөтөҕүм!

**Ааныс:** Суола, ииһэ үчүгэйин!

**Маайыс:** Дьэ, кырдьык мааны халадаайдаах эбит!

**Ааныс:** Ээ-э, көмүс тарбахтаах дьахтар тикпит.

**Кэтириис:** Оннук.

*Күннэй маҥан халадаайы ылар, Кэтириис халадаайдары сааһылаан уурар. Күннэй маҥан халадаайы илиитинэн имэрийэр, тимэҕин ытыран көрөр. Атын халадаай хостууллар.*

**Маайыс:** Ээ, бу төгүрүк саҕалаах халадаай.

**Ааныс:** Атыылаһыы мааны таҥастаах эбит!

**Кэтириис:** Тыый... Таҥаһа кэрэтин!

**Маайыс:** Ойуутун көрүҥ! Дьэрэкээнин!

**Кэтириис:** Оннук эбит.

*Кэтириис халадаайы сааһылаан уурар. Былааттары хостууллар.*

**Ааныс:** Тыый!

**Маайыс:** Оо-о! Көрүҥ эрэ!

*Былааты төбөлөрүгэр баанан, санныларыгар ууран көрөллөр.*

*Күннэй көрө түһэр. Чугаһыыр.*

**Кэтириис:** Эчи элбэҕин!

**Маайыс:** Барыта бытырыыстаах былаат!

**Кэтириис:** Тыый! Аата үчүгэйин!

**Ааныс:** Чахчы баай кийиит эбит!

**Күннэй:** Мин улааттахпына маннык таҥастаныахпын баҕарабын!

**Ааныс:** Дьэ, тигэ үөрэннэххэ таҥас эгэлгэтин билиэн.

**Маайыс:** Оннук ээ.

**Кэтириис:** Олус да кэрэ!

*Кэтириис былааттары сааһылаан уурар.*

**Маайыс:** Дьэ эрэ, бүргэһи аҕалыҥ эрэ.

*Кэтириис бүргэһи биэрэр. Маайыс сундуук түөрт муннугун үүттүүр уонна саҥа аллайар.*

**Маайыс:** Туох да суох! Туох да суох эбит!

**Ааныс:** Туох да суох!

**Кэтириис:** Туох да суох!

**Ааныс:** Эт хааһаҕын уонна сиппиир талахтарын аҕалыҥ эрэ.

*Кэтириис эт хааһаҕын Ааныска биэрэр уонна сиппиир талахтары түҥэтэр. Ааныска эт хааһаҕын сиргэ быраҕар. Күннэй оонньуур. Хааһаҕы таһыйбытынан бараллар.*

**Ааныс:** Дьүгэлий!

**Бары:** Дьүгэлий!

**Ааныс:** Кэлбит сиргэр төптөру бар!

**Бары:** Кэлбит сиргэр төптөрү бар!

**Ааныс:** Кыйданнаҕыҥ буоллун!

**Бары:** Кыйданнаҕыҥ буоллун!

**Ааныс:** Суолуҥ-ииһиҥ өстөҕө буоллун!

**Бары:** Суолуҥ-ииһиҥ өстөҕө буоллун!

**Ааныс:** Биһиги бүтэй дьоммут!

**Бары:** Биһиги бүтэй дьоммут! Бар! Дьүгэлий! Киэр бар!

*Дьахталлар итииргээн ороҥҥо, баран олороллор.*

*Уот хараҥарар*

*Видео матырыйаалга сыһыарыы*

Хааһах хостооһуна (сиэр-туом туруоруутун сценарийа)

**Хомуйан оҥордулар**

**Мыреева Василиса Вячеславовна, Винокуров Михаил Николаевич**

**Дьокуускай, «ДьКуоИК», 2024**